# Avancerede indstillinger

Denne minivejledning beskriver en del af de mere avancerede indstillinger tilgængelige i dialogen &kplayer;s indstillinger, som du kan åbne ved brug af Indstil &kplayer; i menuen Indstillinger.

## Genrel opsætning

Ændr størrelse af hovedvinduet automatisk

  Normalt ændrer &kplayer; automatisk størrelse af hovedvinduet hvis det ikke er maksimeret eller i fuldskærmstilstand. Når &kplayer; indlæser og begynder at afspille en ny video, skaleres den med 50 % størrelsesforøgelse indtil videobredden når den indstillede Minimale oprindelige videobredde. Vinduets størrelse ændres også automatisk for at beholde videoproportionener hvis det tilvalg er aktiveret.

  Hvis du vil undgå automatisk størrelsesændring og altid lade vinduet have den størrelse du giver det, så slå dette fra. &kplayer; beholder så videoproportionerne ved at begrænse videoen indeni vinduet, som om vinduet for eksempel var maksimeret. Du bør også slå dette fra hvis du får problemer når du går tilbage fra fuldskærmstilstand, som for eksempel endeløs flimren. Hvis dette er tilfældet bør du dog også rapportere fejlen ifølge instruktionerne i minivejledningen for fejlrapportering.

## Indstillinger af Spilleliste

Begynd at afspille nye indgange med det samme

  Dette er normalt aktiveret, så &kplayer; begynder at afspille nye indgange du tilføjer til spillelisten ved at bruge valgmulighederne Åbn eller Åbn url i menuen Fil, trække og slippe filer på &kplayer;s vindue, eller ved at starte filer i &konqueror;, osv. Hvis du slår dette fra tilføjes filerne stadigvæk til nuværende spilleliste, men de afspilles ikke før deres tur kommer.

Tillad duplikerede indgange

  Normalt fjerner &kplayer; duplikerede indgange fra spillelisten når nye indgange tilføjes. Ved at aktivere dette bliver det muligt at have duplikerede indgange i spillelisten. Duplikeret betyder at indgangenes url'er er nøjagtigt ens.

Cachens størrelsesgrænse

  &kplayer; husker egenskaber for alle filer eller url'er som er afspillet, selvom de fjernes fra spillelisten. Gamle filegenskaber glemmes ikke førend et stort antal filer er afspillet. Denne indstillingen styrer antallet. Normalt er det 1000. Dette har ingenting med &mplayer;-cachen at gøre. Kig på siden Avanceret for det.

## Indstillinger af Kontroller

Husk altid følgende indstillinger for hver fil

  &kplayer; 0.5 og senere levereres med mulighed for at indstille et stort antal tilvalg baseret på hver fil eller url. Disse tilvalg kaldes fil-egenskaber. Minivejledningen for filegenskaber har mere information.

  På denne side kan du vælge de egenskaber som automatisk huskes for hver fil eller url. Normalt husker &kplayer; lydforsinkelse, underteksters forsinkelse og underteksters url (undtagen for automatisk indlæste undertekster).

Husk alle ændringer som gøres med &Shift; for nuværende fil

  Alternativt kan du få &kplayer; til at huske en indstilling for nuværende fil ved at holde &Shift;-tasten nede mens indstillingen ændres. Hvis du for eksempel har en videofil som har brug for mange ressourcer for at kunne afspilles på dit system, kan du holde &Shift; nede og vælge en indstilling om at springe over billeder i menuen Afspiller. &kplayer; anvender så kun denne indstilling for denne fil, og fortsætter med at bruge normalindstillingen for alle andre filer.

## Kontrolindstillinger af Fremgang og søgning

Søgeafstand

  Dette lader dig vælge hvor meget &kplayer; søger fremad eller tilbage når du bruger søgevalgmulighederne i menuen Afspiller. Du kan indstille værdier i procent af videoens længde eller i sekunder.

## Kontrolindstillinger af Lydstyrke og video

Justeringsværdi

  Dette er værdien som en indstilling såsom lydstyrken eller kontrasten ændres når du bruger tilvalg såsom Skru op eller Formindsk kontrast i menuen Afspiller.

## Indstillinger af Lyd og video

Driver

  Dette lader dig vælge den video- eller lydudskrift som &mplayer; bruger. Den anbefalede udskrift er XVideo for video og OSS eller ALSA for lyd. Præcis ved siden af er der en afkrydsningsboks som beder &mplayer; om at bruge en anden udskrift hvis den valgte ikke fungerer.

Enhed

  For visse udskriftstyper kan du også angive enheden som &mplayer; bruger til udskrift. For andre udskriftstyper sætter dette udskriftens undertype. For øvrige udskriftstyper er indstillingen måske helt uden mening. Du finder detaljer på manualsiden for mplayer(1).

Afkoder

  Dette sætter den afkoder som &mplayer; bruger til at afkode video eller lyd. Lige ved siden af er der en et afkrydsningsfelt som beder &mplayer; om at bruge en anden afkoder hvis den valgte ikke fungerer. Tilvalget Afkoder er ikke så nyttigt længere, eftersom &kplayer; 0.5 introducerede fil-egenskaber og muligheden for at sætte afkoderen individuelt for hver fil eller url.

## Indstillinger af Video

Skalering

  Når videoudskrift som ikke understøtter hardware-skelering bruges, såsom X11, indstiller dette den skalerings-type der skal bruges. Eftersom du normalt bruger XVideo eller en anden videoudskrift som understøtter hardware-skalering, har dette ingen virkning. Men hvis du bruger X11-udskrift eller på anden måde aktiverer programmel-skalering, kan du eksperimentere med dette for at se hvilken indstilling giver bedst resultat. Bikubisk og bikubisk spline siges at give et jævnt billede i de fleste tilfælde.

Dobbeltbuffering

  Dette er normalt aktiveret. Det giver jævnere video i de fleste tilfælde.

Direkte fremvisning

  Dette kan give bedre ydelse. Det virker dog ikke med dobbeltbuffering, og gør også at undertekster bliver springende. Det er normalt deaktiveret.

## Avancerede indstillinger

Yderligere kommandolinjeflag

  Du kan tilføje yderligere kommandolinjeflag som du vil sende til &mplayer; når du afspiller denne url. For eksempel for at fjerne indfletning (deinterlace) for en dvd, tilføjes et flag for videofiltrering såsom `-vf pullup` her, for url'en `dvd://1`. Vælg tilvalget tilføj sidst for at tilføje flagene du indtaster her til dem du skriver ind på siden Avanceret i dialogen med &kplayer;s indstillinger, eller sæt til for at sætte dem ud af kraft.

Spring over billeder

  Hvis dit system er for langsomt til at afspille dine filer rigtigt, beder dette &mplayer; om at springe over en del billeder. Dette er ikke så nyttigt længere, eftersom &kplayer; 0.5 introducerede fil-egenskaber og muligheden for at sætte afkoderen individuelt for hver fil eller url. Hold blot &Shift;-tasten nede når du vælger et overspringstilvalg i menuen Afspiller, så husker &kplayer; det for nuværende fil eller url.

Cache

  Dette er formodentlig det sværeste af &mplayer;s tilvalg. Det er særlig vigtigt ved afspilning direkte fra en &kde; I/O-slave. Selv om de fleste lydfiler afspilles uden problemer med kun 64 Kb cache, forårsager en så lille cache problemer med mange videofiler. For at virke sammen maksimalt, er den normale cache-størrelse i &kplayer; en Mb. Imidlertid kan visse langsomme medietyper såsom dvd, vcd, NFS, Samba, osv. sommetider kræve meget større cacher såsom 8 Mb. På den anden side kan medier med langsomme bithastigheder såsom direkte radiostationer kræve mindre cacher så de begynder at afspille hurtigere. Desuden kan, ifølge en meddelelse fra &mplayer;, AVI-filer ved sammenbrud uden indfletning kræve at der lukkes af for cachen af. Som sædvanligt kan du indstille tilvalget Cache for hver individuel fil eller url i dens fil-egenskaber.

Byg nyt indeks

  Hvis en fil ikke har et indeks, eller har et forkert sådant, så søgning ikke fungerer, kan du forsøge at aktivere dette for at se om det giver en forbedring. At aktivere det gør oftest ingen skade, men indstillingen Påtving bør kun angives i egenskaberne for en individuel fil eller url.

Brug midlertidig fil til at afspille fra I/O-slave

  Dette får kun virkning når en &kde; I/O-slave bruges. Normalt er det slået fra, så data sendes til &mplayer; via en navngiven pipe. Det virker som oftest, med den ene bagdel at søgning ikke er mulig og at tidslængden ofte er ukendt. Hvis afspilning direkte fra en &kde; I/O-slave ikke fungerer for dig, så aktivér dette. Så henter &kplayer; filen og gemmer den lokalt inden den afspilles. Det tager længere tid og bruger også midlertidigt en del disk-plads, men det gør det muligt at detektere længden og at søge. Dette er også tilgængeligt i fil-egenskaberne, så du kan ændre det for individuelle filer og url'er.

Brug I/O-slave for HTTP, FTP, SMB

  Disse tre typer af url'er kan enten afspilles direkte af &mplayer; eller ved at bruge en &kde; I/O-slave. Alle tre alternativer er normalt slået fra, så url'en sendes direkte til &mplayer;. Men for eksempel blev &mplayer; 1.0-pre4 udgivet med støtte for FTP fuldstændig brudt, så hvis det er den udgave af &mplayer; du bruger, bør du aktivere brugen af tilvalget FTP så &kplayer; bruger FTP I/O-slaven. Samme version af &mplayer; havde også forkert håndtering af kodede tegn såsom mellemrum, så du bør også aktivere brug af dette tilvalg for HTTP, eller aktivere tilvalget for &kde; I/O-slave i fil-egenskaberne for alle HTTP-url'er som indeholder et sådant tegn. Desuden angives støtte for Samba i &mplayer; stadigvæk som eksperimentel, så hvis du ikke kompilerede med det, eller hvis det ikke virker for dig, så aktivér tilvalget SMB.