# Indstil &kplayer;

Som andre &kde;-programmer er &kplayer; meget indstilleligt. Når du installerer &kplayer; og dets multimedieafspillende baggrundsprogram &mplayer;, skulle standardindstillingerne gøre det muligt at afspille multimedieindhold uden yderligere indstilling. Dette kapitel beskriver måder at få &kplayer;s brugergrænseflade til bedst at passe til din smag og at indstille mediaafspilning for optimal kvalitet og ydelse.

## Værktøjslinjer

Når &kplayer; først installeres, indeholder dets vindue en menulinje, en hovedværktøjslinje, en værktøjslinje for spillelisten og en statuslinje. Desuden vises sædvanligvis en fremgangsværktøjslinje når du begynder at afspille en fil.

I menuen Indstillinger finder du tilvalg til at skjule værktøjslinjer som du ikke behøver og til at vise øvrige tilgængelige værktøjslinjer. Visse er kun tilgængelige for videofiler, mens fremgangsværktøjslinjen er tilgængelig når &kplayer; kan detektere den nuværende fils tidslængde.

Menulinjen selv kan vises eller skjules med genvejstastekombinationen &Ctrl;M. Du kan også skjule statuslinjen hvis du ikke behøver informationen den viser, eller vise meddelelsesloggen som indeholder detaljer om intern funktion af baggrundsprogrammet &mplayer;, samt &kde;'s I/O-slaver.

Hver værktøjslinje har et lille område ved en af kanterne hvor du kan trykke og holde venstre museknap nede for at trække værktøjslinjen til en ny position. De fleste værktøjslinjer kan enten placeres vandret længst oppe eller længst nede i &kplayer;s vindue, eller lodret til venstre eller til højre for det, mens spillelistens værktøjslinje kun kan placeres vandret.

Hvis du højreklikker på en værktøjslinje, får du en menu om at indstille den. Du kan vælge værktøjslinjens orientering, tekstposition og ikonstørrelse.

&kplayer; husker naturligvis alle indstillinger du vælger og positionerne hvor du placerer dine værktøjslinjer. Det husker synlighedsindstillingerne for fuldskærmstilstand og for normal tilstand separat.

## Spilleliste

&kplayer;s spilleliste opbevarer punkter som er afspillet og lader dig nemt afspille dem igen, arrangere dem og indstille individuelle egenskaber. For en fuldstændig liste med kommandoer og tilvalg, se afsnittene om spillelistens menu og spillelistens sammenhængsafhængige menu i kommandoreferencen, afsnittet om spillelisten i kapitlet om indstillingsdialogen. Minivejledningen for spillelisten giver detaljer om understøttelse for spillelister i &kplayer;. Det følgende er en beskrivelse af tilvalg som påvirker spillelistens opførsel.

- Tilvalget Vis spilleliste er tilgængeligt fra menuen Spilleliste og den generelle sammenhængsafhængige menu. Det viser eller skjuler spillelistens værktøjslinje som indeholder selve spillelisten i et dropned-felt, samt kommandoerne Næste og Foregående og valgmulighederne Løkke og Bland.

- Tilvalget Vis editor er tilgængeligt fra menuen Spilleliste og den generelle sammenhængsafhængige menu. Den viser eller skjuler spillelistens editor som du kan bruge til at flytte punkter opad og nedad i listen, fjerne dem eller ændre deres egenskaber.

- Tilvalget Vis værktøjslinje er tilgængeligt fra menuen Spilleliste. Det viser eller skjuler værktøjslinjen for spillelistens editor som indeholder kommandoer som gælder punkter i editoren, samt tilvalget for at låse hovedspillelisten.

- Tilvalget Løkke er tilgængeligt fra menuen Spilleliste og spillelistens værktøjslinje. Når det er aktiveret gør det at &kplayer; begynder at afspille punkter fra begyndelsen af listen efter det sidste punkter i listen er færdigt.

- Tilvalget Bland er tilgængeligt fra menuen Spilleliste og spillelistens værktøjslinje. Når det er aktiveret gør det at &kplayer; afspiller punkter i en tilfældig rækkefølge. Når tilvalget Løkke også er aktiveret, bliver punkterne blandede igen hver gang &kplayer; genstarter afspilning fra listens begyndelse. For at blande med det samme igen, deaktiveres tilvalget Bland og derefter aktiveres det igen.

- Tilvalget Midlertidig liste for nye indgange er tilgængeligt fra menuen Spilleliste, spillelistens sammenhængsafhængige menu og værktøjslinjen for spillelistens editor. Når det er aktiveret låser det hovedspillelisten, så at når du indlæser nye punkter med Fil Åbn eller Fil Åbn url, ved at trække og slippe filer på &kplayer;s vindue, eller ved at starte &kplayer; med flag, skabes en midlertidig spilleliste hvor de nye punkter tilføjes og begynder at afspilles. For at begynde at afspille punkter fra hovedspillelisten igen, vælges Spilleliste Spil fra spilleliste.

- Tilvalget Spila kun markerede er tilgængeligt fra menuen Spilleliste og spillelistens sammenhængsafhængige menu. Når det er aktiveret gør det at &kplayer; kun afspiller punkter som er markerede i spillelistens editor.

- Tilvalget Ryd inden nye indgange tilføjes er tilgængeligt fra menuen Spilleliste. Når det er aktiveret fjernes alle punkter fra den nuværende spilleliste inden nye punkter tilføjes i den. Den nuværende spilleliste kan enten være hovedspillelisten eller den midlertidige spilleliste når tilvalget Midlertidig liste for nye indgange er aktiveret.

- Mere avancerede tilvalg for spillelisten er tilgængelige på siden Spilleliste i &kplayer;s indstillingsdialog.

## Genveje

For at ændre opsætningen af genvejstaster som bruges af &kplayer;, vælges Indstillinger Indstil genveje.... Det åbner en dialog som vises nedenfor.

Indstillingsdialogen for genvejstaster

Hvis du ændrer tastebindinger, så sørg for at du ikke duplikerer en eksisterende genvej og desuden at du ikke bruger &Shift;-tasten til de nye genveje, eftersom &Shift;-tasten har en specialfunktion i &kplayer;.

Gennemsøg listen for at finde handlingen som du vil tilføje eller ændre genvejstaster for og markere den ved at venstreklikke på navnet. Derefter vil du kunne ændre genvejstast ved at vælge tilvalgknapperne Ingen, Standard eller Egen, eller ved at klikke på den store knap i området Genvej for valgt handling. Dialogen Indstil genvej vises så.

Dialogen Indstil genvej

Vælg om du vil ændre Primær eller Alternativ genvejstast, tryk derefter på tasten eller tastekombinationen som du vil skal fungere som genvej. Hvis feltet Luk automatisk er markeret, forsvinder dialogen så snart du har skrevet tastekombinationen, ellers forbliver den åben til du trykker på O.k. eller Annullér. Ved at klikke på den lille sorte ikon med et hvidt kryds ryddes genvejen.

### Brugerdefinerede menuer

Du kan tilføje din egen sammenhængsafhængige menu i &kplayer; så menuen vises ved at trykke på en tastekombination, og et tilvalg derefter kan vælges fra den ved at trykke på en anden tast, eller ved at bruge tasterne pil opad og pil nedad og trykke på returtasten.

For at gøre dette, tilføjes en Egen genvej for hver af handlingerne som du vil skal vises i menuen og marker feltet Flertasttilstand i dialogen Indstil genvej, tryk på tastekombinationen som du vil skal vise den nye menu, og tryk derefter separat på tasten som vil vælge tilvalget i menuen.

## Øvrige indstillinger

&kde; er kendt som det mest fleksible og indstillelige desktopmiljø, og &kplayer; er ingen undtagelse. Foruden indstillingsvalgmulighederne som beskrives i foregående afsnit, findes der mange flere tilvalg, hvoraf de fleste er tilgængelige i &kplayer;s indstillingsdialog. Vælg Indstillinger Indstil &kplayer;... for at vise det.

Dialogen er opdelt i flere sider. Nogle af dem påvirker &kplayer;s opførsel, inklusive generelle tilvalg og tilvalg som specifikt påvirker spillelisten og meddelelseloggen. Siden Kontroller fortæller &kplayer; hvilke ændringer som skal huskes globalt og hvilke som skal opbevares i individuelle fil-egenskaber, og underliggende sider lader dig finjustere individuelle kontroller i &kplayer;, inklusive fremgang, lydstyrke, kontrast, lysstyrke, farvetone, farvemætning og skyderkontroller generelt. Andre sider påvirker tilvalg som &kplayer; bruger til at fungere sammen med &mplayer; og styre diverse aspekter af multimedieafspilning, inklusive video, lyd, undertekster og avancerede indstillinger.

Kapitlet Indstillingsdialogen giver fuldstændige detaljer om hver side og alle tilgængelige tilvalg. Desuden beskriver Vejledningen for avanceret indstilling nogen af de mere avancerede valgmuligheder mere detaljeret.

Visse yderligere tilvalg som gælder &kplayer;s hovedvindue er tilgængelige fra titellinjens sammenhængsafhængige menu som du kan vise ved at højreklikke på titellinjen eller venstreklikke på den lille knap i øverste venstre hjørne af &kplayer;s vindue eller ved at trykke på &Alt;F3.

## Fil-egenskaber

&kplayer; har en særlig funktion som lader dig vælge mange forskellige tilvalg baseret på hver fil. Tilvalgene kaldes fil-egenskaber og opbevares sammen med url'en for hver enkelt fil eller netværkssted.

Der er to måder at angive en fil-egenskab. Den enkleste måde er at holde &Shift;-tasten nede når en indstilling ændres såsom videostørrelse eller proportion, lydstyrke, videokontrast eller lysstyrke, osv. &kplayer; anvender ændringen for filen som for øjeblikket er indlæst og husker den i tilsvarende fil-egenskab. Så snart en anden fil indlæses går indstillingen tilbage til hvad den var inden ændringen (hvis ikke den anden fil også har samme egenskab indstillet). Når du indlæser og afspiller den første fil igen, anvender &kplayer; igen ændringen som du gjorde af indstillingen og beholder den til du indlæser en ny fil eller url.

Den anden måde at indstille en fil-egenskab er via dialogen Fil-egenskaber. Egenskaberne i dialogen er ordnede efter funktion. Generelle egenskaber såsom Navn, Længde med mere, inklusive egenskaber som styrer videostørrelsen, findes på siden Generelt. Andre sider indeholder egenskaber som påvirker &kplayer;s funktion sammen med &mplayer; og styrer multimedieafspilning, inklusive video, lyd, undertekster og avancerede indstillinger.

Vælg Fil Egenskaber... for at vise egenskaberne for den nuværende fil eller url. Du kan også højreklikke på et punkt i spillelistens editor og vælge tilvalget Egenskaber... for at åbne dialogen Fil-egenskaber for dette punkt.

Kapitlet Fil-egenskaber giver fuldstændige detaljer om hver side og alle tilgængelige egenskaber. Desuden beskriver minivejledningen for filegenskaber funktionen mere detaljeret og giver nogle eksempler.