# Spilleliste

## Indbygget spilleliste

&kplayer; har haft en enkel spilleliste siden version 0.4. Den understøtter alle grundlæggende spillelistefunktioner og tilvalg. Du kan tilføje indgange med valgmulighederne Åbn og Åbn url i menuen Fil, ved at starte &kplayer; med en filsøgesti fra &konqueror; eller fra kommandolinjen, eller ved at trække og slippe en fil på &kplayer; fra &konqueror; eller et andet program. Du kan også flytte indgangene rundt omkring i listen ved at trække dem med musen eller bruge valgmulighederne Flyt opad og Flyt nedad i menuen Spilleliste, eller i spillelistens sammenhængsafhængige menu eller værktøjslinjen for spillelistens editor.

Spillelistens værktøjslinje

  Det første tilvalg i menuen Spilleliste viser spillelistens værktøjslinje i &kplayer;s vindue. Værktøjslinjen har kommandoerne Næste og Foregående, spillelisten selv, og valgmulighederne Løkke og Bland. At vælge en indgang i listen gør at den begynder at afspilles.

Spillelistens editor

  Det første tilvalg i menuen Spilleliste viser vinduet Spillelistens editor. Det lader dig flytte indgange rundt omkring, skifte navn på dem eller fjerne dem, begynde at afspille en indgang eller redigere dens egenskaber.

Værktøjslinjen for spillelistens editor

  Det første tilvalg i menuen Spilleliste viser værktøjslinjen for spillelistens editor, som har knapper til at flytte indgange rundt omkring og fjerne dem, samt tilvalg Midlertidig liste for nye punkter også kendt som Lås. Værktøjslinjen er indlejret i spillelistens editor.

Løkke og bland

  Hvis du vælger begge tilvalg Løkke og Bland, blandes listen hver gang den går i løkke. For at blande igen når som helst, deaktiveres tilvalget Bland og derefter aktiveres det igen.

Midlertidig liste for nye indgange, også kendt som Lås

  Dette tilvalg låser spillelisten og beder &kplayer; om at tilføje nye indgange i en midlertidig liste. Den midlertidige liste vises kun i dropned-feltet i spillelistens værktøjslinje. Hovedlisten forbliver i editoren, og du kan fortsætte med at afspille fra den ved at klikke på en indgang i editoren eller vælge Afspil fra spilleliste i menuen Spilleliste.

Afspil kun markerede

  Ved at vælge dette tilvalg afspiller &kplayer; kun indgangene som er markerede i spillelistens editor. Nyligt tilføjede indgange er markerede fra begyndelsen.

Ryd inden nye indgange tilføjes

  Dette tilvalg sættes separat for hovedlisten og den midlertidige liste. Det rydder nuværende liste inden nye indgange tilføjes, enten ved at bruge Åbn eller Åbn url, starte &kplayer; med en filparameter, eller slippe filer på &kplayer;s vindue.

Tillad duplikerede indgange

  Når dette tilvalg ikke er markeret på siden Spilleliste i &kplayer;s indstillinger, tages duplikerede indgange automatisk bort fra spillelisten. Indgange er duplikerede hvis de har nøjagtigt samme url.

Spillelistens størrelsesgrænse

  Hvis du forsøger at tilføje mere end det angivne antal indgange, fjernes de øverste indgange så spillelisten forbliver mindre end den angivne størrelse.

Cachens størrelsesgrænse

  &kplayer; husker egenskaber for hver fil som du afspiller, indtil det total antal når denne grænse. Derefter begynder &kplayer; at kassere egenskaber for de ældste indgange. At afspille en fil gør dens indgang til den nyeste.

## Spillelistefiler

&mplayer; kan for øjeblikket ikke automatisk detektere og afspille spillelistefiler såsom `m3u`, `pls`, `asx`, `ram` og så videre. &kplayer; behøver må derfor et særligt flag til &mplayer; for at en spillelistefil skal afspilles rigtigt.

&kplayer; forsøger at detektere spillelistefiler fra filendelsen. Sommetider har en spillelistefil alligevel ikke en filendelse som en spilleliste, eller også har en fil som ikke er en spilleliste en filendelse som en spilleliste. I disse tilfælde kan afspilningen mislykkes fra begyndelsen. Du kan så gå til siden Generelt i Filegenskaber og sætte tilvalget Spilleliste til den rette værdi. &kplayer; husker tilvalget og bruger det næste gang du afspiller samme fil eller url.

Hvis det ikke hjælper at angive tilvalg Spilleliste skal du trække den virkelige søgesti eller url ud fra filen manuelt og indsætte det i dialogen Åbn url som du kan vise i menuen Fil.

Filendelserne for spillelister som &kplayer; genkender er `ram`, `rpm`, `smi`, `smil`, `asx`, `m3u`, `pls` og `strm`.